armvectores/hy_wikipedia_2023 huggingface dataset:
Մարտինիկայի կոմունիստական կուսակցություն

Մարտինիկայի կոմունիստական կուսակցություն, ՄԿԿ (ֆր.՝ Parti communiste martiniquais), կոմունիստական քաղաքական կուսակցություն Ֆրանսիայի անդրծովյան դեպարտամենտի Մարտինիկա կղզում։
Կազմավորվել է 1957 թվականին՝ Ֆրանսիայի կոմկուսի Մարտինիկայի ֆեդերացիայի հիման վրա։ Հենվել է երկրի զանգվածային կազմակերպությունների՝ Մարտինիկայի աշխատանքի համընդհանուր կոնֆեդերացիայի, Մարաինիկայի կոմունիստական երիտասարդության միության, Մարտինիկայի կանանց միության վրա։ 
Իր մոտակա խնդիրն է համարել ստեղծել այսպես կոչված՝ «հակաիմպերիալիստական լայն ճակատ», որը պետք է պայքարեր ազգային ինքնավարության համար։
ՄԿԿ կենտրոնական օրգանն է «ժյուսաիս» («Justice») լրատվականը։


== Ծանոթագրություններ ==


== Արտաքին հղումներ ==
«ժյուսաիս» լրատվականի կայք(ֆր.)
(8484) 1988 VM2

(8484) 1988 VM2, աստերոիդ աստերոիդների հիմնական գոտում։ Հայտնաբերվել է 1988 թվականի նոյեմբերի 10-ին Մասարու Արաիի և Հիրոսի Մորիի կողմից Յորիում։
Միջին հեռավորությունը Արեգակից կազմում է 2,583735 ա. մ., առավելագույնը մոտենում է 1,8181 ա. մ. հեռավորության վրա և հեռանում 3,3494 ա. մ.։ Արեգակի շուրջ մեկ ամբողջական պտույտ է կատարում 1516,95 երկրային օրվա ընթացքում, իր ուղեծրով շարժվելով միջինում 0,237319 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,66° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8484) 1988 VM2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
2003 թ. NBA դրաֆթ

2003 թ. NBA դրաֆթը տեղի ունեցավ 2003 թվականի հունիսի 26-ին՝ Նյու Յորքի «
Մեդիսոն սքուեր գարդեն» մարզապալատում։ Այս դրաֆթում Բասկետբոլի ազգային ասոցացիայի ակումբները ընտրեցին ակումբները նախօրոք որոշված վիճակահանությամբ տրված հերթականությամբ ընտրեցին սիրողական բասկետբոլիստների՝ ամերիկյան համալսարաններից, ինչպես նաև բասկետբոլիստների աշխարհի այլ անկյուններից։ Պաշտոնական ցուցադրումը կատարվել է ESPN սպորտային հեռուստաալիքով՝ տեղական ժամանակով երեկոյան ժամը 7։30։ NBA-ը հայտարարեց, որ ԱՄՆ-ից կան 42 համալսարանային և ավագ դպրոցի բասկետբոլիստ-թեկնածուներ։ Այդ տարի ռեկորդային եղավ նորեկների քանակը այլ երկրներից՝ ընդհանուր առմամբ՝ 31։ «Կլիվլենդ Կավալիերսը», որը մինչ դրաֆթի խաղարկությունը ստացել էր առաջին ընտրության 22.50 տոկոս հավանականություն, շահեց առաջինն ընտրելու իրավունքը և ընտրեց Լեբրոն Ջեյմսին՝ Սենթ Վինսենթ-Սենթ Մերի ավագ դպրոցից։ «Դետրոյթ Փիստոնսը» և «Դենվեր Նագեթսը» ընտրեցին համապատասխանաբար 2-րդ և 3-րդ համարներով՝ համապատասխանաբար Դարկո Միլիչիչին և Կարմելո Էնթոնիին։
2003 թվականի դրաֆթն առավել հայտնի է այն պատճառով, որ ունեցել է բազմաթիվ տաղանդավոր բասկետբոլիստներ։ Առաջին 5 ընտրություններից 4-ը ճանաչվել են աստղ (NBA All-Star), ինչպես նաև նվաճել օլիմպիական ոսկե մեդալներ՝ Միացյալ Նահանգների ազգային հավաքականի կազմում (Կարմելո Էնթոնի, Քրիս Բոշ, Դուեյն Ուեյդ և Լեբրոն Ջեյմս)։ Ընտրված մի շարք այլ մարզիկներ հանդես են գալիս իրենց թիմերի մեկնարկային հնգյակներում, 8-ն արդեն մասնակցել են NBA բոլոր աստերի խաղերին։ Դուեյն Ուեյդը 2006 թվականին, և Լեբրոն Ջեյմսը 2012-ին՝ «Մայամի հիթի» կազմում արժանացել են գերեզրափակչի ամենաարժեքավոր խաղացողի տիտղոսին։


== Դրաֆթ ==


=== Պատկերասրահ ===

		
		
		
		
		
		
		
		
		
		
		


=== Պայմանանշաններ ===


=== Բուն Դրաֆթը ===


== Նշմարելի չդրաֆթացված բասկետբոլիստներ ==


== Աղբյուրներ և գրառումներ ==


== Այլ աղբյուրներ ==
«NBA.com Draft 2003»։ NBA.com։ Վերցված է 2007 թ․ ապրիլի 20 
«Player profiles with their career transaction information»։ NBA.com։ Վերցված է 2007 թ․ ապրիլի 20 


== Արտաքին հղումներ ==
ESPN.com Դրաֆթ 2003
databaseBasketball.com Դրաֆթ 2003 Archived 2011-05-20 at the Wayback Machine.
(3386) Կլեմենտինում

(3386) Կլեմենտինում (անգլ.՝ Klementinum), աստերոիդ աստերոիդների հիմնական գոտում։ Հայտնաբերվել է 1980 թվականի մարտի 16-ին Լադիսլավ Բրոժեկի կողմից Կլետում։
Միջին հեռավորությունը Արեգակից կազմում է 2,836788 ա. մ., առավելագույնը մոտենում է 2,5837 ա. մ. հեռավորության վրա և հեռանում 3,0899 ա. մ.։ Արեգակի շուրջ մեկ ամբողջական պտույտ է կատարում 1745,17 երկրային օրվա ընթացքում, իր ուղեծրով շարժվելով միջինում 0,206283 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,16° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3386) Կլեմենտինում աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անզով Այրիք (քարայրներ)

Անվան այլ կիրառումների համար տե՛ս՝ Անզով Այրիք (այլ կիրառումներ)Անզով Այրիք, քարայրներ Կարսի մարզի Օլթիի օկրուգում, Օլթիի վտակ Անզովի ձորում։


== Ծանոթագրություններ ==
(4630) Չաոնիս

(4630) Չաոնիս (անգլ.՝ Chaonis), աստերոիդ աստերոիդների հիմնական գոտում։ Հայտնաբերվել է 1987 թվականի նոյեմբերի 18-ին Ջոան Բաուրի կողմից Չաոնիսում։
Միջին հեռավորությունը Արեգակից կազմում է 2,670307 ա. մ., առավելագույնը մոտենում է 2,3322 ա. մ. հեռավորության վրա և հեռանում 3,0084 ա. մ.։ Արեգակի շուրջ մեկ ամբողջական պտույտ է կատարում 1593,82 երկրային օրվա ընթացքում, իր ուղեծրով շարժվելով միջինում 0,225872 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,91° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4630) Չաոնիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մոնեպլ

Մոնեպլ  (ֆր.՝ Monesple), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լե Ֆոսա կանտոնի կազմի մեջ։ Հանդիսանում է Պամե շրջանը։
Համայնքի INSEE կոդ՝ 09195։


== Բնակչություն ==
Համայնքի բնակչությունը 2008 թվականին կազմում էր 26 մարդ։


== Տնտեսություն ==
2007 թվականի տվյալներով 13 աշխատունակ տարիքի մարդկանցից (15-64 տարեկան) 8-ը տնտեսապես ակտիվ էին, 5-ը անգործունակ (ակտիվության ցուցանիշը 61,5 %, 1999 թվականին եղել է՝ 82,4%)։ 8 աշխատունակ բնակիչներից 7-ը աշխատում էին (3 տղամարդ և 4 կին), անաշխատանք էր 1 կին։ 5 անգործունակ մարդկանցից 2-ը աշակերտներ կամ ուսանողներ են, 3-ը թոշակառու։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Մոնեպլ» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-31 
«Մոնեպլ» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-25
Տարօրինակ մասնիկներ

Տարօրինակ մասնիկներ, ուժեղ փոխազդող տարրական մասնիկներ՝ հադրոններ, որոնք ունեն տարօրինակության (Տ) զրոյից տարբեր արժեք։ Հայտնի են տարօրինակ К-մեզոնները, տարօրինակ բարիոնները (2, Л, Տ, Q-հիպերոնները), ինչպես նաև տարօրինակ մեզոնային և հիպերոնային ռեզոնանսները։ Բոլոր տարօրինակ մասնիկները անկայուն են։ Տարօրինակ ռեզոնանսները տրոհվում են շատ արագ (10−23 վայրկյան կարգի ժամանակամիջոցում), շնորհիվ ուժեղ փոխազդեցությունների։ Այս դեպքում տրոհման արդյունքների գումարային տարօրինակությունը հավասար է տրոհվող ռեզոնանսի տարօրինակությանը, քանի որ ուժեղ փոխազդեցություններում տարօրինակությունը պահպանվում է։ Տարօրինակ մասնիկները կարող են մեծ հավանականությամբ, զույգ-զույգ (կամ ավելի մեծ քանակով) ծնվել և սովորական, ոչ տարօրինակ հադրոնների բախման պրոցեսներում։ Նման վարք ունեցող մասնիկներ առաջինը դիտել են (1947) ամերիկացի ֆիզիկոսներ Զ․ Ռոչեսթերը և Ք․ Բաթլերը՝ Վիլսոնի խցիկով տիեզերական ճառագայթները հետազոտելիս։ Լուսանկարների վրա այդ մասնիկներն ունեն եղանի նմանվող (V-աձև) հետագծեր։ Այդ մասնիկների դասակարգումն ըստ տարօրինակության՝ ի հայտ է բերում հետևյալ օրինաչափությունները․ 

բոլոր տարօրինակ մեզոնների և մեզոնային ռեզոնանսների համար |S|= = 1,
բոլոր հիպերոնները և հիպերոնային ռեզոնանսներն ունեն Տ-ի միայն բացասական արժեք։


== Տես նաև ==
Տարօրինակություն
UTC+7

UTC+7, ժամային գոտի, որում ժամանակը 7 ժամով առաջ է ընկնում UTC-ից։


== Ամբողջ տարվա ընթացքում ==
 Ռուսաստան
Ալթայի երկրամաս
Կրասնոյարսկի երկրամաս
Կեմերովոյի մարզ
Նովոսիբիրսկի մարզ
Տոմսկի մարզ
Ալթայի Հանրապետություն
Խակասիա
Տիվայի Հանրապետություն
 Վիետնամ
 Ինդոնեզիա (արևմտյան մաս)
 Կամբոջա
 Լաոս
 Մոնղոլիա (արևմտյան մաս)
 Թաիլանդ


== Ծանոթագրություններ ==


== Արտաքին հղումներ ==
UTC+7 գոտում գտնվող քաղաքներ
Կամականուրի

Կամականուրի (ռուս.՝ Камакануры, լեռնային մար.՝ Камаканыр), գյուղ Ռուսաստանի, Մարի Էլ հանրապետության Գորնոմարիյսկի շրջանի կազմում։
Բնակչությունը 2001 թվականին գրանցված տվյալներով կազմում էր 22 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եվգինե Եփրեմյան

Եվգինե Եփրեմյան (1934, Բեյրութ, Լիբանան), հայ քանդակագործուհի, նկարչուհի։


== Կենսագրություն ==
1957 թվականին ավարտել է Բեյրութի գեղարվեստի ակադեմիան, 1967 թվականին՝ Փարիզի գեղարվեստի բարձրագույն դպրոցը։
1957-1962 թվականներին մասնակցել է հնագիտական պեղումների, գծագրել բյուզանդական շրջանի քանդակներ և խճանկարներ։


== Ստեղծագործություններ ==
Նրբորեն զգալով նյութը՝ Եփրեմյանը կարողացել է ստեղծել ներքին շարժում։ Քանդակներին բնորոշ են ձևերի ձգվածությունը։ 

Ջրկիր կանայք
Մայր և որդի
Թմբկահարը
Հանգստացող կինը
Մայրը երեխայի հետ
Ամուսնու՝ Դան դը Գրեֆի դիմաքանդակը
Զարեհ Որբունու դիմաքանդակը


== Անհատական ցուցահանդեսներ ==
Բեյրութ, 1962, 1966
Փարիզ, 1965, 1971, 1982


== Գրականություն ==
Տ. Շ. Այգի տեսակցությունները Եվգինե Եփրեմյանի հետ։ «Այգ» 1965, 20 մայիսի։


== Ծանոթագրություններ ==
Մարգրիտ Սլախտա

Մարգրիտ Սլախտա (կամ Սխլախտա, սեպտեմբերի 18, 1884(1884-09-18), Կոշիցե, Abaúj-Torna County, Հունգարիայի թագավորություն, Տրանսլեյտանիա, Ավստրո-Հունգարիա - հունվարի 6, 1974(1974-01-06), Բուֆֆալո, Նյու Յորք, ԱՄՆ և Նյու Յորք, Նյու Յորք, ԱՄՆ), հունգարացի հասարակական ակտիվիստ։ 1920 թվականին նա միակ իգական սեռի ներկայացուցիչն էր, ով մասնակցեց Հունգարական շարժմանը, 1923 թվականին նա հիմնեց «Քույրերի սոցիալական ծառայություն» կազմակերպությունը Հռոմի կաթոլիկ եկեղեցու կանանց համար։


== Կենսագրություն ==
Ծնվել է Հունգարիայի՝ Կասսա քաղաքում 1884 թվականի սեպտեմբերի 18-ին։ Երիտասարդ տարիքում Մարգրիտը և նրա ծնողները ժամանակավորապես տեղափոխվում են բնակության ԱՄՆ։ Մինչ նրանց Հունգարիա վերադառնալը Մարգրիտը սովորում է Կաթոլիկ դպրոցում որպես՝ ֆրանսերենի և գերմաներենի ուսուցչուհի։
Նա հիմնեց Կաթոլիկ կանանց միություն կազմակերպությունը, որը կնպաստեր ֆրանսիացի կանանց արտոնություններին Հունգարիայում, և 1920 թվականին համարվում է առաջին կինը, ով մասնակցել է Հունգարական շարժմանը։ 1908 թվականին Սլախտան միանում է «Սոցիալական առաքելություն» հասարակական կրոնական կազմակերպությանը։ 1923 թվականին նա հիմնում է «Քույրերի սոցիալական ծառայություն» կազմակերպությունը, որը առավել հայտնի էր ողջ Հունգարիայի բուժքույրական, մանկաբարձության և մանկատների ծառայությամբ։ Համայնքում բացվում է մասնագիտացված դպրոցներ, կատարվում են սոցիալական աշխատանքներ Բուդապեշտում և Քլաջում։ Որոշ ուսանողներ միանում են տարբեր կրոնական համայնքների, մյուսները միանում են փոխկապակցված աշխարհիկ միավորումներին։
Նա երկրորդ անգամ միանում է խորհրդարանին 1945 թվականի ընտրություններից հետո, որտեղ նա ընտրվել էր քաղաքացիական դեմոկրատական կուսակցության ցուցակում։ Սակայն նա 1946 թվականին հրաժարվում է կուսակցությունից։


== Ծանոթագրություններ ==
Գեր Մարգարետ

Գեր Մարգարետ էստ․՝ Paks Margareeta, Համաշխարհային ժառանգության ցանկում ընդգրկված Տալլինի պատի աշտարակներից մեկն է։ Գտնվում է Պիկ փողոցի վերջում։
։155 հրակնատով պաշտպանական աշտարակը կառուցվել է 16-րդ դարի սկզբին Ծովային մեծ դարպասների առջև։ Ունի 25 մ տրամագիծ հիմքում և 20 մ բարձրություն։ Ներկայիս անունը, որ կրում է 1842 թվականից, ստացել է տպավորիչ չափերի պատճառով, մինչ այդ կոչվել է պարզապես՝ Նոր աշտարակ1830 թվականից օգտագործվել է, որպես բանտ։ Կից, 1884-1885 թվականներին, կառուցվել է Տալլինի բանտի համար նախատեսված շենքը։ 1917 թվականին աշտարակը վառել են։ 1930 թվականին դատարկ կառույցը հատկացրել են Պատմության թանգարանին։
Նեռրկայումս աշտարակը վերականգնված է և այնտեղ գործում է Էստոնիայի ծովային թանգարանը։


== Ծանոթագրություններ ==
Նիգերիայի ֆուտբոլի ազգային հավաքական

Նիգերիայի ֆուտբոլի ազգային հավաքականը ներկայացնում է Նիգերիան ֆուտբոլիմիջազգային մրցաշարերում և առանձին հանդիպումներում։ Կառավարվում է Նիգերիայի ֆուտբոլի ֆեդերացիայի կողմից։ Նրանք 3 անգամ հաղթել են Աֆրիկայի ազգերի գավաթը, որոնցից վերջինը՝ 2013 թվականին։ 1994 թվականի ապրիլին ՖԻՖԱ-ի դասակարգման աղյուսակում Նիգերիան զբաղեցրել է 5-րդ տեղը, որը նրանց պատմության լավագույն արդյունքն է։ Նիգերիան որակավորվել է վերջին 6 աշխարհի առաջնություններից 5-ին՝ բաց թողելով միայն 2006 թվականի առաջնությունը։ Այս առաջնություններից 3-ում հավաքականն անցել է 1/8 եզրափակիչ։ Մինչև 1994 թվականը Նիգերիայի հավաքականի մականունն էր Կանաչ Արծիվներ, սակայն նրանց բազմաթիվ հաջողությունների համար, 1994 թվականին նրանց սկսեցին անվանել Սուպեր Արծիվներ։
ՖԻՖԱ-ի դասակարգման աղյուսակում զբաղեցնում է 38-րդ հորիզոնականը՝ 2017 թվականի հունիսի 1-ի դրությամբ։


== Ծանոթագրություններ ==


== Արտաքին հղումներ ==
Նիգերիայի ֆուտբոլի ֆեդերացիայի պաշտոնական կայքը
Նիգերիայի հավաքականը FIFA.com-ում Archived 2014-06-14 at the Wayback Machine.
Նիգերիայի հավաքականը soccerway.com կայքում
Բեսկովո (գյուղ, Խոլմ-Ժիրովսկի շրջան)

Բեսկովո (ռուս.՝ Бесково), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմէլ է 0 մարդ։
Գտնվում է շրջանի հյուսիսային մասում՝ Խոլմ-Ժիրկովսկուց 8 կմ հյուսիս-արևմուտք, M1 Բելառուս մայրուղուց 45 կմ հյուսիս, Լեմնա գետի ափին։ Կանյուտինո երկաթուղային կայարանը գտնվում է գյուղից 8 կմ հարավ-արևմուտք՝ Դուրովո-Վլադիմիրսկի Տուպիկ գծի վրա։


== Պատմություն ==
Հայրենական մեծ պատերազմի ժամանակ՝  1941 թվականի հոկտեմբերին, գյուղը  գրավել են նացիստական զորքերը, ազատագրվել է 1943 թվականի մարտին։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կատուներ (ֆիլմ, 2019)

«Կատուներ» (անգլ.՝ Cats), 2019 թվականի անգլո-ամերիկյան ֆիլմ-մյուզիքլ, որ նկարահանել է ռեժիսոր Թոմ Հուպերը։ Թոմաս Սթեռնս Էլիոթի մանկական բանաստեղծությունների «Ժողովրդական գիտություն կատուների մասին, որ գրել է ծեր պարկամուկը» ժողովածուի հիման վրա Անգլիացի կոմպոզիտոր Էնդրու Լլոյդ Ուեբերի ստեղծած համանուն մյուզիքլի էկրանավորումն է։ Գլխավոր դերերում նկարահանվել են Իդրիս Էլբան, Իեն Մակկելլենը և Թեյլոր Սվիֆթը։ Միացյալ Նահանգներում պրեմիերան կայացել է 2019 թվականի դեկտեմբերի 20-ին։


== Դերերում ==
Իդրիս Էլբա – Մաքավիտի
Իեն Մակկելլեն – Գուս, թատրոնի կատու
Թեյլոր Սվիֆթ – Բոմբալուրինա
Ռեբել Ուիլսոն – Միսս Ջեննի
Ջեյմս Քորդեն – Բաստոֆեր Ջոնս
Ջուդի Դենչ – Ծեր Դյութերոնոմի
Ջենիֆեր Հադսոն – Գրիզաբելլա
Ռոբերտ Ֆեյրչայլդ – Մանքուստրափ
Լորի Դևիդսոն – Միստոֆելիս
Ջեյսոն Դերուլո – Ռամ Թամ Թագեր
Ֆրանչեսկա Հեյուարդ – Վիկտորյա
Սթիվեն ՄԱքրեյ – Սքիմբլշենքս
Էրիկ Անդերվուդ – Ադմետ
Դանիելա Նորման – Դեմետրա
Մեթե Թոուլի – Ջեմիմա
Բլու Ռոբինսոն – Ալոնզո
Ջայ Բետոտե – Քորիքոպաթ
Լարրի Բուրժուա – Պլատոն
Լորան Բուրժուա – Սոկրատ
Զիզի Ստրալլեն – Թանթոմիլա
Ջոնադեթ Կարպիո – Սիլլաբուբ
Մելիսա Մեդդեն Գրեյ – Գրիդլբոուն
Ֆրեյա Ռոուլի – Ջելերում
Դեննի Քոլինզ – Մանգոժերրի
Նաոիմ Մորգան – Ռամփլթիզել


== Արտադրություն ==
2018 թվականի սեպտեմբերին Սթիվեն Սփիլբերգը հայտարարվել է որպես գործադիր պրոդյուսեր։
Հիմնական նկարահանումներն սկսվել են 2018 թվականի դեկտեմբերի 12-ին և ավարտվել 2019 թվականի ապրիլի 2-ին։


== Ծանոթագրություններ ==
Կլինկինո

Կլինկինո (ուկրաիներեն՝ Клинкине), գյուղ Ուկրաինայի Դոնեցկի մարզի Նովոազովսկի շրջանում։
2001 թվականի տվյալներով Կլինկինո գյուղում բնակվում էր 258 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պետինո (գյուղ, Վյազեմսկի շրջան)

Անվան այլ կիրառումների համար տե՛ս՝ ՊետինոՊետինո (ռուս.՝ Петино), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Conspiracy of One

Conspiracy of One, ամերիկական The Offspring փանք-ռոք խմբի վեցերորդ ստուդիական ալբոմը՝ թողարկված 2000 թվականի նոյեմբերի 14-ին։


== Ալբոմի մասին ==
Նախապես որոշվել է, որ ալբոմը թողարկվի ինտերնետի միջոցով, սակայն ձայնագրման ընկերությունը հրաժարվել է այդ տարբերակից։ «Conspiracy of One» դարձել է վերջին ալբոմը, որ ձայնագրվել է The Offspring-ի թմբկահար Ռոնա Ուելթի մասնկացությամբ, որը դուրս է եկել խմբից 2003 թվականին։


== Երգացանկ ==
«Intro» - 0:05
«Come Out Swinging» - 2:47
«Original Prankster» - 3:41
«Want You Bad» - 3:22
«Million Miles Away» - 3:40
«Dammit, I Changed Again» - 2:49
«Living in Chaos» - 3:28
«Special Delivery» - 3:00
«One Fine Day» - 2:45
«All Along» - 1:39
«Denial, Revisited» - 4:33
«Vultures» - 3:35
«Conspiracy of One» - 2:17


== Մասնակիցներ ==
Դեկտեր Հոլանդ - վոկալ, կիթառ
Քևին Վասերման - կիթառ, վոկալ
Գրեգ Քրիսել - բաս կիթառ, վոկալ
Ռոն Ուելթի - հարվածային


== Հիթ-շքերթներ և հավստագրումներ ==


== Ծանոթագրություններ ==


== Արտաքին հղումներ ==
theoffspring.com - պաշտոնական կայք
Վինյա

Վինյա (ֆր.՝ Vignats), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 256 մարդ, բնակչության խտությունը` 29.09 մարդ/կմ²։ Բնակավայրը զբաղեցնում է 8.80 կմ² տարածք։


== Աշխարհագրություն ==
Գտնվում է Փարիզ քաղաքից 180 կմ արևմուտք, Կան քաղաքից` 45 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 169 աշխատունակ (15-64 տարեկան)  բնակիչ, որոնցից ակտիվ էին 124-ը, իսկ ոչ ակտիվները` 45։ Ակտիվության ցուցանիշը կազմում է 73,4 %։ 124 աշխատունակ մարդկանցից աշխատել է 116 անձ (57 տղամարդ և 59 կին)։ Գործազուրկ են եղել 8 անձ (2 տղամարդ և 6 կին)։ 45 անաշխատունակներից 10-ը եղել են աշակերտներ կամ ուսանողներ, 21-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Հովհաննես Խիստոստուրյան

Խիստոստուրյան Հովհաննես Նիկողոսի (ծն. 1910, Կրասնոդար - անհայտ), խորհրդային բանակի տեխնիկական զորքերի գեներալ-մայոր (1954)։ Ավարտել է Դոնի Ռոստովի ռազմական դպրոցը (1932), Քիմիական պաշտպանության ռազմական ակադեմիայի հրամանատարական ֆակուլտետը (1940)։ Հայրենական մեծ պատերազմի ժամանակ եղել է 13-րդ բանակի քիմիական ծառայության պետ, 1944 թվականից՝ Բելառուսական 2-րդ ռազմաճակատի քիմիական զորքերի պետի տեղակալ։ Ետպատերազմյան տարիներին (1945-1954) աշխատել է Մոսկվայի, Հյուսիսային, ապա Մերձկարպատյան ռազմական շրջաններում, 1955 թվականից՝ ԽՍՀՄ պաշտպանության նախարարությունում, 1960 թվականից՝ Քիմիական պաշտպանության ակադեմիայում։ Պարգևատրվել է Կարմիր դրոշի 2 և Կարմիր աստղի 2 շքանշաններով։
Ալեքսանդր Աբրահամյան (այլ կիրառումներ)

Ալեքսանդր Աբրահամյան.

Ալեքսանդր Սողոմոնի Աբրահամյան (ծնվ.՝ 1963), հայ ազատամարտիկ։
Ալեքսանդր Սերգեյի Աբրահամյան (1957-1993), հայ ազատամարտիկ։
Ալեքսանդր Աբրահամի Աբրահամյան (1976-2008), Արցախի Հանրապետության Պաշտպանության բանակի հրամանատար։
Գրյազիի շրջան

Գրյազիի շրջան (ռուս.՝ Грязинский район), մունիցիպալ շրջան Ռուսաստանի Դաշնության Լիպեցկի մարզում։
Ստեղծվել է 1928 թվականին։ Վարչական կենտրոնը՝ Գրյազի։


== Աշխարհագրություն ==
Շրջանի տարածքի մակերեսը կազմում է 1440 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 73225 մարդ։ Բնակչության խտությունը կազմում էր 50,85 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կաշգարյան (այլ կիրառումներ)

Կաշգարյան, կարող է վերաբերվել

Կաշգարյան հարթավայր, հարթավայր Չինաստանի արևմուտքում։
Կաշգարյան լեռնաշղթա, լեռնաշղթա Չինաստանում։
Անդերս Լինդեգոր

Ա՛նդերս Ռոզենկրա՛նց Լինդեգո՛ր (դան․՝ Anders Rosenkrantz Lindegaard, ապրիլի 13, 1984(1984-04-13), Օդենսե, Դանիա), դանիացի ֆուտբոլիստ, «Մանչեսթեր Յունայթեդի» և Դանիայի ֆուտբոլի ազգային հավաքականի դարպասապահ։ Նա սկսել է իր ֆուտբոլային կարիերան հարազատ քաղաքի նույնանուն թիմում։ Դարպասապահի դեբյուտը կայացավ 2009 թվականի հուլիսի 30-ին՝ ՈՒԵՖԱ–ի Եվրոպայի Լիգայի որակավորման փուլում «Ռաբոտնիչկի» թիմի դեմ խաղում, որն ավարտվեց դանիացիների հաղթանակով (4-3)։
Սակայն երբ «Օդես» եկավ «Մանչեսթեր Յունայթեդի» նախկին դարպասապահ Ռոյ Քերրոլը՝ Լինդեգորը վարձակալվեց նորվեգական «Օլեսուննու» թիմի կողմից, որի հետ հետագայում մշտական հիմունքներով պայմանագիր ստորագրեց։ Անդերսը խաղացել է Դանիայի երիտասարդական հավաքականում, իսկ 2010 թվականի սեպտեմբերի 7–ին կայացավ նրա դեբյուտը ազգային հավաքականի կազմում ԵՎՐՈ-2012 ընտրական փուլում Իսլանդիայի դեմ խաղում, որտեղ դանիացիները հաղթեցին 1-0 հաշվով։
2010 թվականի նոյեմբերի 27–ին «Մանչեսթեր Յունայթեդը» հայտարարեց Լինդեգորի հետ 3,5 տարի ժամկետով պայմանագիր ստորագրելու մասին։ Տրանսֆերի գումարը չի հրապարակվում։ Անդերսը սկսել է հանդես գալ «Կարմիր սատանաների» հետ 2011 թվականի հունվարից։ Նրա տեղափոխությունը անգլիական ակումբ կայացավ 2011 թվականի հունվարին՝ ձմեռային տրանսֆերային պատուհանի բացումից անմիջապես հետո։


== Ծանոթագրություններ ==
(1274) Դելպորտիա

(1274) Դելպորտիա (անգլ.՝ Delportia), աստերոիդ աստերոիդների հիմնական գոտում։ Հայտնաբերվել է 1932 թվականի նոյեմբերի 28-ին Էժեն Դելպորտի կողմից Ուքլում։
Միջին հեռավորությունը Արեգակից կազմում է 2,230444 ա. մ., առավելագույնը մոտենում է 1,9792 ա. մ. հեռավորության վրա և հեռանում 2,4817 ա. մ.։ Արեգակի շուրջ մեկ ամբողջական պտույտ է կատարում 1216,71 երկրային օրվա ընթացքում, իր ուղեծրով շարժվելով միջինում 0,295881 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,4° անկյուն։
Դելպորտիա աստերոիդը պատկանում է Ամներիսի աստերոիդների ընտանիքին, որը տեղաբշխված է հիմնական աստերոիդների գոտում։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1274) Դելպորտիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թեքե (այլ կիրառումներ)

Թեքե անվանումը կարող է ունենալ հետևյալ կիրառումները․

Թեքե - գյուղ Օսմանյան կայսրությունում, Տրապիզոնի վիլայեթի Տրապիզոնի գավառում,
Թեքե - գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում։
Աբդալար (Քաշաթաղի շրջան)

Անվան այլ կիրառումների համար տե՛ս՝ Աբդալար (այլ կիրառումներ)
Աբդալար, Աբդալլար, Ավդալար, Ուրուջլու, գյուղ Արցախի Քաշաթաղի շրջանում, Հագարի գետի ձախ ափին՝ շրջապատված անտառներով ու այգիներով։ Բնակիչները զբաղվում են երկրագործությամբ, անասնապահությամբ և մասամբ այգեգործությամբ։


== Ծանոթագրություններ ==
Քաստեր շրջան (Կոլորադո)

Անվան այլ կիրառումների համար տե՛ս՝ Քաստեր (այլ կիրառումներ)Քաստեր շրջան (անգլ.՝ Custer County), ԱՄՆ Կոլորադո նահանգի 64 վարչական միավորներից մեկը։ Ընդհանուր տարածությունը 1915 կմ² է, բնակչությունը՝ 4255 մարդ (2010 թ. տվյալներով)։ Շրջկենտրոնն է Վեստքլիֆ բնակավայրը։ Կազմավորվել է 1877 թ.։
Վեներայի դելտան (ֆիլմ)

Անվան այլ կիրառումների համար տե՛ս՝ Վեներայի դելտան (այլ կիրառումներ)Վեներայի դելտան (անգլ.՝ Delta Of Venus), ամերիկացի ռեժիսոր Զալման Քինգի 1995 թվականին նկարահանած էրոտիկ բնույթի դրաման, որի սցենարի հիմքում ընկած է ամերիկացի գրող Անաիս Նինի դեռևս 20-րդ դարի 1940-ական թվականներին գրած, սակայն 1977 թվականին լույս տեսած «Վեներայի դելտան» հանրահայտ պատմվածաշարը։ Ֆիլմի առաջնադիտումը տեղի է ունեցել 1995 թվականի հունիսի 9-ին Թուրքիայում։


== Սյուժե ==
Ֆիլմում պատմվում է երիտասարդ գրող Ելենայի մասին, ով 1939 թվականին հեռանում է ԱՄՆ-ից և բնակություն հաստատում Փարիզում։ Ելենան հիմնականում գրում է սիրավեպեր և ամեն ջանք գործադրում հանրահայտ գրող դառնալու և ընթերցողների սրտերը գրավելու համար։ Փարիզում նա բուռն սիրավեպ է ունենում ամերիկացի մի երիտասարդ գրողի հետ, սակայն որը երկար չի տևում։ Շուտով Ելենայի ստեղծագործությունները գրավում են խորհրդավոր մի անձնավորության ուշադրությունը և նա սկսում է հովանավորել գրողին։ Սակայն օգնության դիմաց այս անհայտ անձն սկսում է հեղինակից պահանջել էրոտիկ բնույթի պատմվածքներ։ Ֆիլմի վերջում պարզվում է, որ Ելենայի խորհրդավոր հովանավորն այն երիտասարդ ամերիկացի գրողն էր, ում հետ նա կարճ, սակայն բուռն սիրավեպ էր ունեցիլ իր Փարիզ ժամանելու առաջին ամիսներին։


== Դերասանական կազմ ==


== Ծանոթագրություններ ==
Վալ Ռեցո

Վալ Ռեցո (իտալերեն՝  Val Rezzo), կոմունա Իտալիայում, Լոմբարդիա մարզի Կոմո գավառում։ Բնակչությունը հասնում է 217 մարդու, 2008 թվականի մարդահամարի տվյալներով։ Հեռախոսային կոդն Է 0344, իսկ փոստային ինդեքսը 22010։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Թատրոն (վեպ)

Անվան այլ կիրառումների համար տե՛ս՝ Թատրոն (այլ կիրառումներ)Թատրոն, Սոմերսեթ Մոեմի վեպերից մեկն է, որը նա գրել է 1937 թվականին։


=== Դիպաշար ===
Վեպը Ջուլիայի մասին է, ով հանրաճանաչ դերասանուհի է, ում ամբողջ Անգլիան է ճանաչում, գեղեցիկ է, բարեկազմ, ում ձգտում են հասնել բոլոր տղամարդիկ։ Նրա կյանքում ամենահաջողվածը եղավ ամուսնությունը, համենայն դեպս դրա առաջին տարիներն այդպես էր թվում։ Մայքլ էին անվանում ամուսնուն, ով արտակարգ արտաքինի տեր տղամարդ էր, ում սիրահարվում էր ցանկացած աղջիկ, օրիորոդ, կին նրա հետ մի պահ հանդիպելուն պես։ Ջուլիան նույնպես սկզբում, մինչ ամուսնությունը, ուղղակի տարված ու գերված էր Մայքլի արտաքինով։ Բայց ցավոք նա չուներ այն արտիստիկ ու թատրոնի ոգին, չուներ այն տաղանդը, որն ուներ Ջուլիան։
«Անգամ եթե պիեսը լավն է, հանդիսատեսը դարձյալ գալիս է դիտելու դերասանի խաղը և ոչ թե պիեսը»,- մի հատվածում ասում է Ջուլիան, ում համար հանդիսատեսը, նրա արձագանքներն, կարծիքներն անբաժանելի մասն էին կազմում նրա կյանքի։ Ջուլիան ի վերջո կատարում էր իր դերասանուհու ամեն մի մանր պարտականություն, միշտ հիացնում էր դահլիճին, բայց մի շրջան եկավ, որ նրա կյանքն արդեն փոխված էր։ Նա սիրահարվել էր իրենից 20 տարի փոքր մի պատանու, ով ուներ նրա փողերի, նրա հարստության կարիքը, իսկ Ջուլիան սիրո պակասից ամեն ինչ անում էր՝ չկորցնել Թոմին՝ այդ պատանուն։ Հետո արդեն հասարակությունը սկսեց խոսել նրանց սիրավեպի մասին, որն իհարկե Ջուլիան ժխտում էր, իսկ Մայքլը կուրորեն վստահում էր կնոջը։
Ջուլիան և Մայքլը ունեցան մեկ որդի՝ Ռոջերը, ով երբեք էլ ցանկություն չունեցավ կապ ունենալ թատրոնի, դերասանության և բեմի հետ։ Մայրը երբեք ժամանակ չուներ սիրելու, խոսելու որդու հետ։ Միշտ բեմում էր, պիեսներն էր կարդում, փորձերի ու ներկայացումների, այնպես որ ժամանակ չէր լինում Ռոջերի համար, իսկ Մայքլի հետ շփվում էր միշտ, քանզի աշխատում էին միասին իրենց թատրոնում։

Ամբողջ մի վեպ պատմեց բեմում և բեմից դուրս մարդկանց կյանքը։ Թվում է՝ նույնն է, բայց շատ տարբեր կյանքեր՝ հերոսուհուն, ում տեսնում էին բեմում ամեն անգամ տարբեր դերեր փայլուն խաղալուց, նույնը չէր իր հարդարման սրահում, տանը, ընկերների հետ, ընտանիքում։ Երբ բեմի վրա մի գեղեցկուհի է փայլում, խոսում վստահ, անվախ, հպարտ, նույն այդ հերոսուհին իր կյանքում անում է աննշան, բայց ազդեցիկ սխալներ, ունենում է ապրումներ, ցավեր, վիրավորանքներ, իսկ թատրոնի շենք մտնելուն պես բոլոր այդ վատ մտածմունքները ցրիվ են գալիս։


== Արտաքին հղումներ ==

Մտքեր գրքից
Կարծիք գրքի վերաբերյալ  Archived 2016-04-03 at the Wayback Machine.
Մնացական Թարյան

Մնացական Վարդանի Թարյան (Մխիթարյան) (հունիսի 16, 1920(1920-06-16), Վաղարշապատ, Հայաստանի Առաջին Հանրապետություն - սեպտեմբերի 30, 1999(1999-09-30), Երևան, Հայաստան), հայ բանաստեղծ, արձակագիր։ ԽՍՀՄ գրողների միության անդամ 1976 թվականից։


== Կենսագրություն ==
1940 թվականին ավարտել է Վաղարշապատի Շոթա Ռուսթավելու անվան մանկավարժական ուսումնարանը։ 1939-1940 թվականներին աշխատել է Ապարանի շրջանի Ղրխդագիրման (այժմ՝ Հնաբերդ) գյուղի միջնակարգ դպրոցում։ 1941-1945 թվականներին ծառայել է խորհրդային բանակում, մասնակցել է Հայրենական մեծ պատերազմին։ 1942 թվականին ծանր վիրավորվել, գերվել է, ազատվելուց հետո՝ 1945 թվականին, բռնադատվել է, 1947 թվականին՝ արդարացվել։ 1947-1978 թվականներին աշխատել է Հայաստանի կույրերի միավորման № 2 մշակույթի տանը որպես գեղմասվար։ Գրողի մի շարք բանաստեղծություններ վերածվել են երգերի։


== Ժողովածուներ ==
Իմ սիրած գույնը, 1955։
Գարնանային ծաղիկներ, 1959։
Նավորդները, 1963։
Մի կտոր հաց, 1967։
Ես աշուն եմ նկարել, 1971։
Հույսի հաղթանակը, 1975։
Սիրում եմ ձեզ, երեխաներ, 1980։
Վրիժառուն/Мститель: повести, рассказы. 1984։
Մեծ սիրտ, 1986։
Գերությունից գերություն, 1990։
Սրնգահար քամին, 2004։
Երկուսը դժոխքում։ Հուշագրական վիպակ և պատմվածքներ, Թարյան, Մնացական Վարդանի,  Թարյան, Անահիտ Մնացականի։ Երևան։ Լուսակն, 2010։
Գնդակահարությունից փախած մարդը։ Հուշագրական վիպակ։ 2015։


== Հիշատակ ==
Թարյանի անունով է կոչվում Էջմիածնի թիվ 4 գրադարանը։
Թարյանին նվիրված հուշատախտակ կա Երևանի Կոմիտասի պողոտայի այն շենքի պատին, որտեղ բանաստեղծն ապրել է 1960-1999 թվականներին։


== Տես նաև ==
Գերությունից գերություն


== Ծանոթագրություններ ==
Լակսե-ֆյորդ

Լակսե-ֆյորդ (նորվ.՝ Laksefjorden), ֆյորդ Բարենցի ծովում, Նորվեգիայի հյուսիսում՝ Ֆինմարք մարզի Լեբեսբյու համայնքում։ Ֆինմարքի մարզի երկարությամբ 3-րդ ֆյորդն է։ Նորվեգիայի արևմտյան ափից խորանում է դեպի ծով 70 կմ։ Առավելագույն խորությունը 329 մ է:Արևմուտքում հատվում է Սվերհոլթ, իսկ արևելքում՝ Նորդկին թերակղզիներին։ Ձգվում է քիչ բնակեեցված տարածքներով։ Ամենախոշոր բնակավայրը  ֆյորդի արևմտյան մասում գտնվող Սվերհոլթն է։


== Տնտեսական նշանակությունը ==
Արդյունահանվում են փոքրամարմին ատամնավոր կետեր, ծովառյուծներ։ Զարգացած է ձկնորսությունը, հատկապես (ձողաձուկ և այլ հյուսիսային ծովաձկներ)։


== Ծանոթագրություններ ==


== Արտաքին հղումներ ==
БСЭ (2-րդ հրատարակություն) - առցանց: Archived 2016-03-04 at the Wayback Machine. (ռուսերեն)
Ֆարհադ Աբդուլլաև

Ֆարհադ Սահիբ օկլի Աբդուլլաև (ադրբ.՝ Fərhad Sahib oğlu Abdullayev, դեկտեմբերի 5, 1958(1958-12-05), Բաքու, Ադրբեջանական ԽՍՀ, ԽՍՀՄ), Ադրբեջանի Հանրապետության Սահմանադրական դատարանի նախագահ։


== Կենսագրություն ==
Ֆարհադ Աբդուլլաևը ծնվել է 1958 թվականի դեկտեմբերի 5-ին Բաքվում։ 1965-1975 թվականներին սովորել է Բաքվի թիվ 189 միջնակարգ դպրոցում։ 1975 թվականին ընդունվել է Լոմոնոսովի անվան Մոսկվայի պետական համալսարանի իրավաբանական ֆակուլտետ։
1980 թվականին ավարտել է նույն համալսարանը։ 1980 թվականին նա սկսել է աշխատել ԱՀ Գերագույն դատարանում։ Նա նախ աշխատել է որպես խորհրդատու, այնուհետև որպես ավագ խորհրդատու, իսկ 1985 թվականից ՝ որպես բաժնի վարիչ։
1990 թվականին նա ընտրվել է ԱՀ Գերագույն դատարանի դատավոր ՝ ԱՀ Գերագույն խորհրդի կողմից և այդ պաշտոնում աշխատել է մինչ 2000 թվականը։
2000 թվականի սեպտեմբերին նշանակվել է Ադրբեջանի Հանրապետության վերաքննիչ դատարանի նախագահի տեղակալ։
2003 թվականի հունիսի 25-ին, Ադրբեջանի Հանրապետության Նախագահի հրամանագրով, նա նշանակվել է Ադրբեջանի Հանրապետության Սահմանադրական դատարանի նախագահ։
2013 թվականի հունիսի 24-ին, Ադրբեջանի Հանրապետության Միլլի Մեջլիսի հաստատումից հետո, Ադրբեջանի Հանրապետության Նախագահի հրամանով նա վերընտրվել է Ադրբեջանի Հանրապետության Սահմանադրական դատարանի նախագահ։
Զբաղվում է մանկավարժական և գիտական գործունեությանը։ Իրավաբանական գիտությունների դոկտոր է։ Ադրբեջանի Հանրապետության Նախագահի 2009 թվականի հուլիսի 16-ի հրամանագրով նրան շնորհվել է «Վաստակավոր իրավաբան» պատվավոր կոչում։


== Ծանոթագրություններ ==
Իվան Աղայանց

Իվան Իվանի Աղայանց (օգոստոսի 28, 1911(1911-08-28), Գանձակ, Կովկասի փոխարքայություն, Ռուսական կայսրություն - մայիսի 12, 1968(1968-05-12), Մոսկվա, ԽՍՀՄ), խորհրդային հետախույզ, գեներալ-մայոր (1965)։


== Կենսագրություն ==
Ծնվել է օգոստոսի 28-ին, Ելիզավետպոլ (այժմ՝ Կիրովաբադ) քաղաքում, քահանայի ընտանիքում։ 1955 թվականին ավարտել է ԽՄԿԿ Կենտկոմին կից Բարձրագույն կուսակցական դպրոցը։ 1930 թվականիից աշխատել է ԽՍՀՄ անվտանգության մարմիններում, ղեկավար պաշտոններ է վարել ԽՍՀՄ Մինիստրների խորհրդին առընթեր Պետական անվտանգության կոմիտեում։ Աղայանցը 1930-ական թվականներին զգալի աշխատանք է կատարել գերմանական ֆաշիզմի հակասովետական պլանների բացահայտման գործում։ Երկրորդ համաշխարհային պատերազմի ժամանակ գլխավորել է գերմանական հետախուզության դեմ ուղղված մի շարք գործողություններ։ Ետպատերազմյան տարիներին կազմակերպել ու ղեկավարել է Խորհրդային Միության ու սոցիալիստական մյուս երկրների դեմ արևմտյան պետությունների հետախուզությունների գործունեությունը մերկացնող միջոցառումներ։ Գործնական աշխատանքին զուգընթաց մշակել է հակահետախուզության հատուկ տեսական պրոբլեմներ։ ԽՄԿԿ անդամ՝ 1936 թվականից։


== Պարգևներ ==
Լենինի ու սովետական հինգ այլ շքանշաններով, մեդալներով
Բուլղարական «1944 թ. սեպտեմբերի 9» I աստիճանի շքանշանով։


== Ծանոթագրություններ ==
Դումինսկոե

Դումինսկոե (ուկրաիներեն՝ Думинське), գյուղ Ուկրաինայի Ժիտոմիրի մարզի Օվրուչի շրջանում։
2001 թվականի տվյալներով Դումինսկոե գյուղում բնակվում էր 43 մարդ։ Բնակավայրը զբաղեցնում է 0,718 կմ² տարածք։ Բնակչության խտությունը կազմում էր 59,89 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սեն Մերի

Սուրբ Մեդերիկի եկեղեցի (ֆր.՝ Église Saint-Merri), կաթոլիկ եկեղեցի Փարիզի 4-րդ շրջանում՝ Սենայի աջ ափին։ Կառուցվել է 1520-1612 թվականներին «բոցավառվող գոթիկայի» ոճով ոչ մեծ մատուռի տեղում, որից մնացել է 14-րդ դարի դարի զանգակատուն։ Սեն Մերին եղել է իտալացի բանկիրների ծխական եկեղեցին։ Ճակատամասը զարդարում են ժամանակակից արձաններ։


== Պատմություն ==

Եկեղեցին կրում է Սուրբ Մերիի (Մեդերիկ) անունը, որն այդտեղ թաղվել է 8-րդ դարում։ Նրա աճյունը դեռևս գտնվում է եկեղեցու կրիպտեում։
Կրիպտեն, հիմնական նավն ու կողմնակի նավերը թվագրվում են 1515-1520 թվականներով, խաչակենտրոնը՝ 1526-1530 թվականներով, դասը և աբսիդն ավարտվել են 1552 թվականին։ Շինարարությունն ավարտվել է 1612 թվականին, երբ կառուցվել է զանգակատունը։
17-րդ և 18-րդ դարերում ճակատը բազմիցս վերականգնվել է, սակայն տաճարում պահպանվել են 16-րդ դարի վիտրաժներ և հոյակապ փայտե փորագրություն։
Լյուդովիկոս XV-ի օրոք քանդվել է 1558 թվականի ամվոնը, ընդհատվող կամարները փոխարինվել են կամարների շարքով, երգչախմբի պիլոնները երեսպատվել են ոսկեզօծ նյութով և մարմարով։
1703-1706 թվականներին Բարտոլոմեո Կարլո Ռաստրելլին եկեղեցում ստեղծել է մարքիզ դե Պոմպոնի մարմարե տապանաքարը, որն ավերվել է 1792 թվականին։
1793 թվականին՝ Ֆրանսիական հեղափոխության ժամանակ, եկեղեցում եղել է բորակի արտադրության գործարան։ 1853-1857 թվականներին որպես տաճարի երգեհոնահար աշխատել է Քամիլ Սեն-Սանս։


== Եկեղեցում պահվող արվեստի գործեր ==
Պիետա, որը վերագրվում է քանդակագործ Նիկոլա Լեժանդրին, XVII դար։ Նավի երրորդ կապելլան, ձախից։
Սբ. Կառլո Բորոմեոի նկարը, որ պատկանում է Կարլ Վանլոոյի վրձնին, 1753 թվական։


== Ծանոթագրություններ ==


== Արտքին հղումներ ==
Սեն Մերիի կայքը(ֆր.)
Ջեյմս Բեքվիթ

Ջեյմս Քերոլ Բեկվիթ (անգլ.՝ James Carroll Beckwith, սեպտեմբերի 23, 1852(1852-09-23), Հաննիբալ, Միսսուրի, ԱՄՆ - հոկտեմբերի 24, 1917(1917-10-24), Նյու Յորք, ԱՄՆ), ամերիկացի նկարիչ, դիմանկարիչ։


== Կենսագրություն ==
Ծնվել է 1852 թվականի սեպտեմբերի 23-ին, Միսուրի նահանգի Հանիբալ քաղաքում, ամերիկացի պետական գործչի ընտանիքում, ով 1867 թվականին Փարիզում կայացած Համաշխարհային ցուցահանդեսում եղել է ԱՄՆ-ն ներկայացնող գլխավոր հանձնակատարը։ Ջեյմսը մեծացել է Չիկագոյում, որտեղ նրա հայրը մեծածախ մթերային խանութի բիզնես էր սկսել։ 1868 թվականին Բեկվիթն արվեստի դասեր է վերցրել Չիկագոյի դպրոցում անգլ.՝ School of the Art Institute of Chicago, եղել է Բալտեր Շիրոլի աշակերտը։ Այստեղ նա սովորել է մինչև 1871 թվականի աղետալի հրդեհը, որը ոչնչացրել է ամբողջ քաղաքը, այս ամենից հետո նա տեղափոխվել է Նյու Յորք և սովորել է Գեղարվեստի ազգային ակադեմիայում` Լեմյուել Ուիլիմարտի մոտ։ Հետագայում Բեկվիտը գնացել է Փարիզ և 1873 թվականի նոյեմբերից մինչև 1878 թվականը ապրել է այնտեղ։
Փարիզում նա նկարչության դասեր է վերցրել նկարիչ Ադոլֆ Իվոնից, զբաղվել է գեղանկարչությամբ Կարոլյուս Դյուրանի ղեկավարությամբ, ով Բեկվիտին և Ջոն Սինգեր Սարջենթին ընտրել էր Լյուքսեմբուրգյան պալատի որմնանկարների ստեղծման համար։ 1878 թվականին վերադառնալով ԱՄՆ, Բեկվիթը աստիճանաբար դարձել է ամերիկյան արվեստի ականավոր գործիչ։
Նկարելու իր տաղանդի շնորհիվ նա դառնում է Նյու Յորքի Art Students League դպրոցի պրոֆեսոր։ Մինչև 1887 թվականը ապրել է այնտեղ։ Նրա աշակերտների թվում է եղել Վիոլետա Օութլին։ 1893 թվականին Բեկվիթը գալիս է Փարիզ` մի քանի որմնանկարներ անելու, որից հետո անմիջապես վերադառնում է ԱՄՆ, որտեղ Չիկագոյում նույնպես նկարում է որմնանկարներ եկեղեցիներից մեկի գմբեթի առաստաղին անգլ.՝ Liberal Arts Building` 1883 թվականի համաշխարհային ցուցահանդեսին մասնակցելու համար։
Ջեյմս Բեկվիթը մասնակցություն է ունեցել արվեստագետների հասարակական կյանքում, եղել է The Fine Arts Society համայնքի ստեղծման նախաձեռնողը և National Free Art League նախագահը։ Ստացել է շատ մրցանակներ։ 1889 թվականին Փարիզում Համաշխարհային ցուցահանդեսի ժամանակ ստացել է խրախուսական մրցանակ և 1895 թվականին Ատլանտայում ստացել է ոսկե մեդալ  Atlanta Exposition ցուցահանդեսում։ 1900 թվականին Փարիզում կայացած Համաշխարհային ցուցահանդեսում Վիլյամ Ուոլտոնի նկարի համար ստացել է մրցանակ։ Նաև 1902 թվականին ստացել է ոսկե մեդալ Չեռնոբիլյան ցուցահանդեսում։
Ամուսնացել է 1887 թվականին հուլիսի 1-ին Բերտ Խոլիի հետ։ 1910 թվականից մինջև 1914 թվականը կնոջ հետ ապրել է Իտալիայում և ստեղծել է շատ նկարներ պլեների վրա։ Մահացել է 1917 թվականին հոկտեմբերի 24-ին, Նյու Յորքում, սրտի կաթվածից, իր սեփական ամերիկյան հյուրանոցներից մեկում։ Թաղվել է Նյու Յորքի Վեսթչեսթեր նահանգի Քենսիկո գերեզմանոցում : Նրա փաստաթղթերը, ալբոմները և օրագիրները, որը նա պահպանում էր դեռ 1871 թվականից, գտնվում են Նյու Յորքի Գեղարվեստի ազգային ակադեմիայում։


== Աշխատանքներ ==
Բեկվիթը նկարել է շատ հայտնի մարդկանց, ինչպիսիք են իմպրեսիոնիստ Վիլյամ Չեյզը, գրող Մարկ Տվենը, վարչապետ Թեոդոր Ռուզվելտը, ամերիկացի հայտնի փաստաբան Վիլյամ Ուոլտոնը և շատ այլ հայտնի մարդիկ։

Որոշ աշխատանքներ
		
		
		


== Ծանոթագրություններ ==
Սվերչիխա (գետ)

Սվերչիխա (ռուս.՝ Сверчиха), գետ Ռուսաստանում, հոսում է Սլոբոդսկոյ շրջանում Կիրովի մարզում։ Գետաբերանը տեղակայված է Վյատկա գետի աջ ափին՝ 782 կմ հեռավորության վրա։ Գետի երկարությունը 21 կմ է։
Գետի ակունքը գտնվում է անտառային վայրում, Սովե գյուղից 7 կմ արևելք։ Գետը հոսում է հարավ-արևելք, ապա թեքվում է դեպի հյուսիս-արևելք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Կամա, գետի ենթաավազանը՝ Կամից մինչև Սպիտակ գետի վտակները։ Գետի ավազանը՝ Կամա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 10010300212111100031976
Կոդը ըստ հիդրոլոգիական հետազոտության (ՌԴ) — 111103197
Ավազանի կոդը — 10.01.03.002
Ծավալի համարը ըստ ՌԴ-ի — 11
Թողարկումը ըստ ՌԴ-ի — 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տիմոֆեևկա (գյուղ, Կրասնոարմեյսկի շրջան)

Անվան այլ կիրառումների համար տե՛ս՝ ՏիմոֆեևկաՏիմոֆեևկա (ուկրաիներեն՝ Тимофіївка), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Տիմոֆեևկա գյուղում բնակվում էր 33 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարկ Շագալի թանգարան

Մարկ Շագալի թանգարան (բելառուս․՝ Віцебскі музей Марка Шагала), Մարկ Շագալի անվան թանգարանային համալիր Վիտեբսկում։


== Տվյալներ ==
20-րդ դարի սկզբում Պոկրովսկայա փողոցի այս տունը կառուցել է նկարչի հայրը։ Այստեղ Շագալն անցկացրել է իր մանկությունը։ Այդ մասին նա պատմում է իր «Իմ կյանքը» ինքնակենսագրականում։
Թանգարանը բացվել է 1992 թվականին։ Թանգարանում են գտնվում ընտանեկան կյանքի պատմությունը ներկայացնող արխիվային փաստաթղթեր, Շագալի ստեղծագործություններից, որոնք առնչվում են նկարչի և նրա ընտանիքի կյանքին Վիտեբսկում։


== Մարկ Շագալ արվեստի կենտրոնը Վիտեբսկում ==
Թանգարանում հաճախ կազմակերպվում են Շագալի գրաֆիկական աշխատանքների ցուցահանդեսներ։ Թանգարանի հավաքածուում են գտնվում Նիկոլայ Գոգոլի «Մեռած հոգիներ» (1923-1925) ստեղծագործության նկարազարդումները, 1956 և 1960 թվականներին Աստվածաշնչյան թեմաներով նկարազարդումներ։


== Գրականություն ==
Шишанов В. А. Витебский музей современного искусства։ история создания и коллекции. 1918-1941. Минск։ Медисонт, 2007. - 144 с.[1]
Апчинская Н. Марк Шагал. Портрет художника. М., 1995
Шишанов В. А. Марк Шагал: этюды к биографии художника по архивным делам // Шагаловский сборник. Вып. 3. Материалы X – XIV Шагаловских чтений в Витебске (2000-2004). Минск: «Рифтур», 2008. С.171-175.
Шишанов В. К вопросу о «первом опыте обращения к творчеству Шагала в местной печати» // Бюллетень Музея Марка Шагала. 2004. № 2(12). С.12-16.
Шишанов В. А. «Эти молодые люди были ярыми социалистами…»: Участники революционного движения в окружении Марка Шагала и Беллы Розенфельд // Бюллетень Музея Марка Шагала. 2005. № 13. — С. 64—74.
Шишанов В. А. Об утраченном портрете Марка Шагала работы Юрия Пэна // Бюллетень Музея Марка Шагала. 2006. № 14. С. 110—111.
SHISHANOV, Valery. SOME LINES FROM THE LIFE OF MARC CHAGALL // Mishpoha. 2010. №26. P. 46 - 50. [2]
Музей Марка Шагала в Ницце - Le Musee National Message Biblique Marc Chagall («Библейское послание Марка Шагала»)
Людмила ХМЕЛЬНИЦКАЯ. Музей Марка Шагала в Витебске.
Людмила ХМЕЛЬНИЦКАЯ. Марк Шагал в художественной культуре Беларуси 1920-х - 1990-х годов.
Мерет Мейер. Фрагмент биографии Марка Шагала.
Шишанов, В. А. «Двойной портрет с бокалом вина» - в поисках источников сюжета картины Марка Шагала / В. А. Шишанов // Марк Шагал и Петербург. К 125-летию со дня рождения художника / науч. ред. и сост. ։ О. Л. Лейкинд, Д. Я. Северюхин. - С.-Петербург ։ Издательство «Европейский Дом», 2013.- С. 167-176.[3]


== Արտաքին հղումներ ==
Official site of Marc Chagall Museum in Vitebsk, Belarus Archived 2011-02-21 at the Wayback Machine.
Marc Chagall Museum Archived 2015-03-01 at the Wayback Machine. on official website of the Republic of Belarus Archived 2018-01-15 at the Wayback Machine.
Витебский музей современного искусства Archived 2013-01-14 at Archive.is
Բոխնիա

Բոխնիա (լեհ.՝ Bochnia '|b|o|h|ń|a, գերմ.՝ Salzberg), քաղաք Լեհաստանի հարավում՝ Ռաբա գետի ափին, Տառնուվի և վոևոդության վարչական կենտրոն Կրակովի միջակայքում (դրանց միացնող ճանապարհի գրեթե մեջտեղում)։ Առավելապես հիշատակվում է իր աղահանքի շնորհիվ, որ ամենահինն է Եվրոպայում գործողների շարքում (հիմնվել է դեռևս 13-րդ դարում) և ներառվել է ինչպես ՅՈՒՆԵՍԿՕ-ի Համաշխարհային ժառանգության ցանկում, այնպես էլ Լեհաստանի պատմական հուշարձանների գրանցամատյանում։ Համարվում է քաղաքի թիվ 1 տեսարժան վայրը, ուր ամեն տարի այցելում են հազարավոր զբոսաշրջիկներ։
Նախքան Լեհաստանում 1999 թվականին իրականացված վարչական վերակազմավորումը Բոխնիան եղել է իր անունով կոչված շրջանի վարչական կենտրոնը (Փոքր Լեհաստան՝ Մալոպոլսկա վոևոդության կազմում)։ 1975-ից մինչև 1998 թվականը գտնվել է Տառնուվի վոևոդության մեջ։
2021 թվականի դեկտեմբերի տվյալներով Բոխնիայի բնակչության թվաքանակը եղել է 29.317, զբաղեցրած տարածքը՝ 29,87| քառակուսի կիլոմետր։ Բնակչության միջին խտությունը կազմել է 981 մարդ/կմ2։


== Քույր քաղաքներ ==
Բոխնիայի քույր քաղաքներն են՝

 Գերմանիա, Բադ Զալցդետֆուրտ
 Սլովակիա, Կեժմարոկ
 ԱՄՆ, Ռոզել, Իլինոյս


== Անվանի անձինք ==
Ստանիսլաուս Շչեպանովցի (1030–1079), առաջին տեղացի սուրբը Լեհաստանում
Ռալֆ Մոջեևսկի (Rudolf Modrzejewski) (1861–1940), դերասանուհի Հելենա Մոջեևսկայի ճարտարագետ որդին, ով ԱՄՆ-ում 30 խոշոր կամուրջ է կառուցել
Ռոման Վետուլանի (1849–1908), լեհ գիտնական
Լյուդվիկ Ստասյակ (1858–1924), լեհ նկարիչ, գրող, հրապարակախոս
Էլժբետա Ցեխանովսկա (1875–1948), կանանց և աշխատանքային շարժումների ակտիվիստ, երաժիշտ, բանաստեղծուհի
Սալո Լանդաու (1903–1944), հոլանդացի շախմատիստ, ով եղել է Նիդերլանդների չեմպիոն։


== Պատկերասրահ ==

		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Բոխնիայի պաշտոնական կայքէջը (Լեհերեն)
Jewish Community in Bochnia on Virtual Shtetl
Հայդ պարկ

Հայդ պարկ (անգլ.՝ Hyde Park) Լոնդոնի կենտրոնում գտնվող թագավորական պուրակ։ Մակերեսը կազմում է 1.4 կմ²։ Արևմուտքից հարում է Քենսիգտոնյան այգիներին։ Ավանդաբար Հայդ պարկում են կազմակերպվում քաղաքական ցույցեր, մեծ, համազգային տոնախմբություններ։


== Պատմություն ==
Դեռևս մինչև նորմանդական նվաճումը պուրակը պատկանում էր Վեստմինստերյան աբբայությանը։ Անունը առաջացել է մակերեսի չափման հին միավորից (անգլ.՝ hide)։ Վանքերի լուծարումից հետո Հենրի VIII-ը պուրակի տարածքն օգտագործում է որսորդական նպատակով։ Հանրության համար այն բացվել է Հակոբ Ա-ի օրոք, իսկ Չարլզ II Ստյուարտի օրոք պուրակը լոնդոնցիների հանգստի սիրելի վայրն էր։
Պուրակի գլխավոր տեսարժան վայրը Սերպենտայն լիճն է, որում թույլատրված է լողալը, ինչպես նաև համանուն պատկերասրահը։ Հայդ պարկի հարավ-արևելքում գտնվում է Էպսլի հաուսը (անգլ.՝ Apsley House), որում գործում է հերցոգ Վելինգտոնի թանգարանը (The Wellington Museum)։Այստեղ է գտնվում նաև Վելինգտոնի կամարը։ Այս օբյեկտները հիշեցնում են, որ 1815 թվականին Հայդ պարկում է անցկացվել պատմական շքերթը, որը նվիրված է եղել Նապոլեոնի նկատմամբ Վելինգտոնի տարած հաղթանակին։ 1822 թվականին հերցոգի պատվին պուրակում կանգնեցվել է Աքիլլեսի արձանը. սա, լինելով Բրիտանիայի մայրաքաղաքում մերկ կերպար պատկերող առաջին քանդակը, առաջացնում է քաղաքացիների դժգոհությունը։

Վիկտորիա թագուհին Հայդ պարկը ընտրեց պատմության մեջ առաջին անգամ համաշխարհային ցուցահանդես կազմակերպելու համար (1851), որի համար պուրակում կառուցեցին «աշխարհի ութերորդ հրաշալիքը»` բյուրեղյա պալատը (չի պահպանվել)։ 1889 թվականին Հայդ պարկում նկարահանվել է կարճամետրաժ համր ֆիլմ։
2012 թվականին Լոնդոնի օլիմպիական խաղերի շրջանակներում Հայդ պարկում են անցկացվել եռամարտի, ինչպես նաև բաց ջրում 10կմ լողի մրցումներ։ 2012 թվականի հուլիսի 17-ին պուրակում ելույթ է ունեցել Մադոննան։ Համերգին ներկա է եղել մոտ 55.000 հանդիսատես։ 2013 թվականի հուլիսի 6-ին և 13-ին պուրակում հանդես է եկել The Rolling Stones խումբը։


== Հռետորների անկյուն ==
Անգլիայի տարածքից դուրս Հայդ պարկը նախևառաջ հայտնի է նրանով, որ այստեղ է գտնվում «հռետորների անկյունը» (անգլ.՝ Speakers' Corner), որտեղ ավանդաբար իրենց խոսքի հմտությունն են ցույց տալիս տարբեր հռետորներ ու քարոզիչներ։ Այդ պատճառով Հայդ պարկը դարձել է ազատ մտքի և խոսքի ազատության խորհրդանիշ։ Վերակառուցման շրջանում ԽՍՀՄ տարբեր քաղաքներում քաղաքական տարբեր ուժերի և քարոզիչների հավաքատեղիները սկսեցին կոչել «հայդ պարկեր»։


== Ծանոթագրություններ ==


== Արտաքին հղումներ ==
Պաշտոնական կայք Archived 2011-07-04 at the Wayback Machine.
Վիքիպահեստում կան Հայդ պարկ թեմայով մեդիաֆայլեր
(7351) Յոշիդամիչի

(7351) Յոշիդամիչի (անգլ.՝ Yoshidamichi), աստերոիդ աստերոիդների հիմնական գոտում։ Հայտնաբերվել է 1993 թվականի դեկտեմբերի 12-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,56417 ա. մ., առավելագույնը մոտենում է 2,395 ա. մ. հեռավորության վրա և հեռանում 2,7333 ա. մ.։ Արեգակի շուրջ մեկ ամբողջական պտույտ է կատարում 1499,75 երկրային օրվա ընթացքում, իր ուղեծրով շարժվելով միջինում 0,24004 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,5° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7351) Յոշիդամիչի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գեղեցկուհիները վազքի մեջ

Գեղեցկուհիները վազքի մեջ (անգլ.՝ Hot Pursuit), 2015 թվականին թողարկված ամերիկյան կատակերգություն։ Ֆիլմի ռեժիսորն ու սցենարիստն է Էն Ֆլեթչերը, իսկ գլխավոր դերերում են Ռիզ Ուիզերսփունը և Սոֆիա Վերգարան։ Ֆիլմի համաշխարհային պրեմիերան տեղի է ունեցել 2015 թվականի մայիսի 1-ին։


== Սյուժե ==
Չափից ավելի բարեխիղճ սպա Կուպերը հպարտանում է առաջին հայացքից հեշտ թվացող իր պարզ առաջադրանքով։ Կուպերը պետք է ուղեկցի մի մաֆիոզի կնոջ՝ Դանիելլային, և Սան Անտոնիոյից հասցնի Դալաս։ Այնտեղ Դանիելլան և նրա ամուսինը պետք է ցուցմունք տան թմրաբարոնի դեմ։ Սակայն երբ Կուպերը հանդիպում է Դանիելլա Ռիվային, պարզ է դառնում, որ առաջադրանքը այդքան էլ հեշտ չէ։ Կոլումբիացի գեղեցկուհին միանգամից աչքի է ընկնում իր համակրելի կազմվածքով և կամակորությամբ։ Մինչ Կուպերն ու Դանիելլան համաձայնության էին գալիս, թե որքան բարձրակրունկ կոշիկ կարող է վերցնել մաֆիոզի կինը, ոստիկաններն ու պարոն Ռիվան գնդակոծության տակ են ընկնում։ Այսպիսով Դանիելլան այրի է դառնում, իսկ ակնկալված «թեթև զբոսանքը» Սան Անտոնիոյից Դալաս վերածվում է ողջ մնալու և թաքնվելու վազքի։


=== Նկարահանումներ ===
Սկսվել են 2014 թվականի մայիսից, Նոր Օռլեանում։


== Հետաքրքիր փաստեր ==
Ֆիլմի սկզբնական անվանումը եղել է «Մի կապվիր Տեխասի հետ» («Don't Mess with Texas»)։
Ֆիլմի բոլոր նկարահանումները տեղի են ունեցել Լուիզիանա նահանգի Նոր Օռլեան քաղաքում։


== Ծանոթագրություններ ==